תחנת הרכבת פתח תקווה – קריית אריה

תחנת הרכבת פתח תקווה – קריית אריה היא תחנת נוסעים של רכבת ישראל הממוקמת על מסילת הירקון בצפון מערב העיר פתח תקווה באזור התעשייה קריית אריה ובסמוך לשכונת אם המושבות, ותוכננה על ידי האדריכל שלמה גרטנר. התחנה מהווה כתחנת ביניים בקו הרצליה - אופקים דרך טבעת השרון.

היסטוריה
הרעיון להקמת תחנת הרכבת באזור התעשייה קריית אריה עלה לראשונה בשנת 1972, במסגרת תוכנית "המטרו של תל אביב רבתי" שהגישה ועדת ממומחים שמינה שר התחבורה שמעון פרס. על פי התוכנית, תוכנן שמסילות רכבת קיימות ישלבו עם מנהור במרכזי הערים, ליצירת מערכת מטרו למטרופולין תל אביב. מתחנת קריית אריה הייתה אמורה לצאת שלוחה לתחנת רכבת תת-קרקעית נוספת במרכז פתח תקווה (בסמוך לתחנת הרכבת ההיסטורית של פתח תקווה).

ב-1973 הוצגה תוכנית נתיבי איילון לכביש מהיר, רב־נתיבים, שיחצה את האזור המטרופוליטני של תל אביב רבתי מצפון לדרום לאורך נחל איילון, ויחבר את רשתות הכבישים הבין־עירוניים לירושלים, לחיפה ולאשדוד. במסגרת הפרויקט הציגה החברה גם תוכנית לבניית מסילות במקביל לכביש - מסילות שיועדו לקשר את רשת המסילות הצפונית בישראל עם רשת המסילות הדרומית של ישראל. כמו כן תוכננו המסילות לשמש כרכבת פרוורית, מערכת תעבורה להסעת המונים לכל האזור המטרופוליטני של תל אביב עם שלוחות בין-עירוניות. העבודות על מסילת איילון החלו רק ב-1987, עם העתקת תחנת הרכבת תל אביב מרכז ממקומה המקורי אל ערוץ נחל איילון; הקו הראשון שתוכנן היה שירות רכבת פרוורית עד פתח תקווה, בדומה לתוכנית מ-1972 (אך ללא שלוחה תת-קרקעית למרכז פתח תקווה).

קידום התוכנית בפועל החל רק בשנת 1997, במסגרת פרויקט קו הרכבת תל אביב - פתח תקווה - כפר סבא, שהיה מבוסס כולו על שימוש במסילת הירקון הקיימת והמסילה המזרחית ההיסטורית, שהייתה לה שלוחה לכפר סבא שנבנתה כבר ב-1961. במסגרת תוכנית זו תוכננו שבע תחנות (כולל תחנה חדשה בקריית אריה). העבודות על הפרויקט כללו בשלב הראשון חידוש ושדרוג המסילה והתחנות הקיימות עד תחנת הרכבת ראש העין דרום; השירות בקו זה החל לפעול בשנת 2000. המכרז לבניית תחנת קריית אריה פורסם בסוף שנת 2002, אך הוא בוטל עקב החלטה של הנהלת הרכבת לאחד את העבודות על התחנה עם העבודות להכפלת מסילת הירקון והמשך הקו לתחנת הרכבת כפר סבא. המכרז להקמת התחנה פורסם מחדש ב-2004 והעבודות במקום החלו רק בתחילת 2005. אף על פי שעל פי תנאי המכרז העבודות היו צריכות להסתיים בתוך שנה, פתיחת התחנה נדחתה לשנת 2007, והיא אף הופיעה בלוחות הזמנים שפורסמו בשנה זו. בפועל פתיחת התחנה נדחתה בכל פעם ולבסוף היא נפתחה במוצאי שבת ה-3 במאי 2008.

בין תחנת הרכבת לבין תחנת הנוסעים שתפעל בדפו קריית אריה של הקו האדום של הרכבת הקלה מתוכנן מעבר תת-קרקעי שיאפשר מעבר נוסעים בין התחנות. בכך תהיה קריית אריה אחת ממספר נקודות קישור, הפזורות ברחבי גוש דן, בין שתי המערכות.

ברבעון השני של 2021 בוצעו עבודות להגבהת המבנה העליון של המסילות בתחנה במטרה לשנות את גובה הרציפים ולהתאימו לשימוש בציוד הנייד החדש - קרונועים חשמליים מדגם Desiro HC. לאחר העבודות גובה רציפי התחנה הוא 76 ס"מ. לפניו היה 96 ס"מ.

ב-25 בדצמבר 2021 החל לפעול בתחנה קו נוסעים חשמלי מהרצליה לאשקלון במקום קו הנוסעים שפעל מהרצליה ועד באר שבע מרכז דרך קו הנגב המערבי.

בסוף ספטמבר 2025 הוארך שירות הרכבות עד לתחנת אופקים.

מבנה התחנה
בתחנה שני רציפי צד משני צידי המסילה הכפולה, והמעבר ביניהם מתבצע בעזרת מעבר תת-קרקעי. צמוד לאולם הנוסעים נמצא הרציף הדרומי, רציף 1, וממנו יוצאות הרכבות לכיוון תל אביב, ראשון לציון, אשקלון ואופקים. מרציף 2 יוצאות הרכבות לכיוון ראש העין, רעננה והרצליה. מחוץ לתחנת הרכבת יש עמדת חניון הולנדי לאופניים ומשאבה לניפוח גלגלים.

בין אוגוסט 2020 ל-19 בנובמבר 2021 הותקנה בתחנה מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

ב-27 בנובמבר 2022 נחנך מבנה התחנה המשופץ לאחר שנתיים של עבודות הרחבה, שכללו חיבור לתחנה הסמוכה של הרכבת הקלה באמצעות מעבר תת-קרקעי, ושיפורים במבנה התחנה עצמו.

450px|תוכנית הרציפים

שמאל|ממוזער|250px|מראה הרציפים
ממוזער|תחנת הרכבת קריית אריה פתח תקווה, היציאה מרציף 1

ממוזער|שמאל|שלט הכניסה החדש של התחנה, נובמבר 2025

שירות רכבות בעבר
בעבר יצאו גם 3 רכבות בקו כפר סבא - ת"א - הראשונים, הקו היה יוצא מכפר סבא, עובר דרך תחנות הירקון, בני ברק ותחנות ת"א, והיה עוצר בכפר חב"ד ובלוד, ומשם היה ממשיך כקו ישיר עד לתחנת הראשונים (ללא עצירה בתחנת באר יעקב). שירות הקו עד להוד השרון מצפון הופסק מ-2011, עם החלטה על קיצור הקו מצפון לתחנת ההגנה. בהמשך הזמן הקו שוב קוצר מצפון עד לתחנת לוד ב-2018, עם פתיחת קו ת"א- י"ם החדש.

שירות הרכבות בתחנה

תחנה זו משמשת כתחנת ביניים בקו אופקים - הרצליה. בשעות השיא עוצרות בתחנה ארבע רכבות בשעה לכל כיוון; ארבע לכיוון הרצליה, שתיים לאשקלון, אחת לאשדוד עד הלום ואחת לראשון לציון משה דיין. בשעות השפל עוצרות בתחנה שתי רכבות בשעה בכל כיוון. במסלול המלא לאופקים/מאופקים חלק מהרכבות לא עוצרות בתחנות בת ים וחולון.

גלריה

קווי אוטובוס היוצאים מהתחנה
מקרא סימנים:
 ♿ - אוטובוס נגיש
 ⬅️ - קו חד כיווני

קומפעילמסלולהערות נוספות21\21אאלקטרה-אפיקיםרכבת קריית אריה - בית עלמין ירקון (קו 21) - הרב מלכה - מסוף יותם ויואב - דרך רבין - כפר גנים - מחלף גת רימון - מעש - גני תקווה - קריית אונו, דרך לוי אשכול - בן-גוריון - רמת גן, מסוף תל השומר♿34דןרכבת קריית אריה - קריית אריה - מחלף גהה - בני ברק, הרב שך - חזון אי"ש - רמת גן, רמת יצחק - קריית בורוכוב - הרוא"ה - תל אביב-יפו, דרך הטייסים - יד אליהו - קריית שלום - תל כביר - חולון, חניון הלוחמים♿44אפיקיםרכבת קריית אריה - אם המושבות - אם המושבות החדשה - בית חולים בילינסון - רמת ורבר - מרכז העיר - מסוף משה ארנס♿55מסוף משה ארנס - אם המושבות - רכבת קריית אריה - אזור תעשייה קריית אריה - רמת סיב - הקניון הגדול - מסוף שניידר♿77מטרופוליןרכבת קריית אריה - בית חולים בילינסון - יצחק רבין - מחלף אונו - קריית אונו - צומת סביון - אור יהודה, נווה רבין - מסוף אור יהודה♿88אפיקיםרכבת קריית אריה - אם המושבות - אם המושבות החדשה - בית חולים שניידר - נווה עוז - כפר גנים - מרכז העיר - עין גנים - מחנה יהודה - הדר גנים-עמישב♿ 88 הוא כיוונו הנגדי של קו 88א97רכבת קריית אריה - אם המושבות - רחוב לודיוב - שוק - עירייה - וולפסון - חזון אי"ש - אברבנל - כפר אברהם - הדר גנים-עמישב♿140מטרופוליןרכבת קריית אריה - קריית אריה - ביח בלינסון - אם המושבות - אם המושבות החדשה - נווה מעוז - סגולה אזור תעשייה - רכבת סגולה - מחלף ירקון - טייבה - קלנסווה142רכבת קריית אריה - קריית אריה - ביח בלינסון - אם המושבות - אם המושבות החדשה - נווה מעוז - סגולה אזור תעשייה - רכבת סגולה - מחלף ירקון - הוד השרון - כפר סבא - טירה - כוכר יאיר צור יגאל143אגדרכבת קריית אריה - בית חולים בילינסון - דרך יצחק רבין - כביש 471 - רמת גן, תל השומר - מחלף מסובים - חולון, דרך השבעה - אזור תעשייה - בת ים, שדרות קק"ל - בלפור - רכבת בת ים – קוממיות - חולון, חניון אגד145סופרבוסרכבת קריית אריה - בית חולים בילינסון - רמת סיב - גבעת שמואל - רמת גן, אוניברסיטת בר-אילן - מחלף מסובים - דרך השבעה - חולון164אגדרכבת קריית אריה - בית חולים בלינסון - דרך ז'בוטינסקי - מחלף גהה - מחלף גבעת שמואל - מסוף אלוף שדה - מחלף מסובים - מחלף גנות - צומת בית דגן - ראשון לציון, מכון וולקני - אזור תעשייה ישן - הרצל - רכבת ראשונים - נס ציונה, ויצמן - תחנה מרכזית - רחובות, מכון ויצמן - תחנה מרכזית רחובות - מרכז מסחרי אמריקן סיטי♿201קוויםרכבת קריית אריה - בית חולים בילינסון - דרך ז'בוטינסקי - מחלף גהה - מחלף גבעת שמואל - מסוף אלוף שדה - מחלף מסובים - צומת סביון - צומת הטייסים - צומת אל-על - צומת שילת - תחנה מרכזית מודיעיןמאסף202רכבת קריית אריה - בית חולים ביילינסון - דרך ז'בוטינסקי - מחלף גהה - מחלף גבעת שמואל - מסוף אלוף שדה - מחלף מסובים - צומת שילת - תחנה מרכזית מודיעיןישיר238דןהדר גנים - רכבת קריית אריה - דרך אם המושבות - רמת גן, קניון איילון - תל אביב-יפו, מסוף 2000 - דרך בגין - הבימה - דיזנגוף סנטר - כרמלית♿266בית רבקה - אם המושבות - רכבת קריית אריה - דרך אם המושבות - רכבת בני ברק - תל אביב-יפו, רמת החייל - קריית עתידים♿426אגדרכבת קריית אריה - אם המושבות - רמת ורבר - מרכז העיר - עין גנים - תקומה - כפר אברהם - רחוב ירושלים - הדר גנים - גני הדר - ירושלים, גבעת שאול - מרכזית הארזיםמאסף בתוך העיר, ישיר427דרך אגדרכבת קריית אריה - פארק-טק - דרך יצחק רבין - מחלף חמד - ירושלים, תחנה מרכזיתישיר551מטרופוליןרכבת קריית אריה - אם המושבות - נווה גן - קרול - תחנה מרכזית פ"ת - קריית הרב סלומון - סגולה - מחלף ירקון - הוד השרון, נווה נאמן - כפר מל"ל - מחלף רעננה דרום - הרצליה, יד התשעה - נוה עמל - נווה ישראל - רכבת הרצליה561רכבת קריית אריה - קריית אריה - בית חולים בלינסון - תחנה מרכזית פ"ת - רכבת סגולה - מחלף ירקון - הוד השרון, רמתיים - עין חי - כפר סבא, בית משפט - ויצמן - תחנה מרכזית כפר סבא616רכבת קרייה אריה - דרך אם המושבות - רמת גן, קניון אילון - תל אביב-יפו, רמת החייל - דבורה הנביאה - שד' קק"ל - קניון רמת אביב - מחלף גלילות - צומת אודים - נתניה, תחנת רכבת847אגדרכבת קריית אריה - מסוף משה ארנס - הוד השרון - רעננה, מסוף רעננה - צומת השרון - חדרה, תחנה מרכזית - מחלף אליקים - מחלף גולני - צומת עמיעד - ראש פינה - חצור הגלילית, מסוף⬅️ימי ראשון בבוקר בלבד921רכבת קריית אריה - תחנה מרכזית פ"ת - מחלף ירקון - הוד השרון - רעננה, מסוף רעננה - מחלף בצרה - מחלף הדרים - צומת השרון - חדרה, תחנה מרכזית - צומת נחל חדרה - זכרון יעקב - מועצה אזורית חוף הכרמל - חיפה, מרכזית חוף כרמלמאסף947רכבת קריית אריה - בית חולים בילינסון - מחלף גהה - צומת מורשה - רעננה, מסוף צומת רעננה, כביש 531 - מכון וינגייט - מחלף נתניה - נתניה, תחנה מרכזית - מחלף ינאי - צומת אולגה - מחלף אור עקיבא מערב - מחלף עתלית - חיפה, מרכזית חוף הכרמלמאסף

הקו האדום של הרכבת הקלה
R3 - קריית אריה - גשר אם המושבות - אהרונוביץ - בן-גוריון - ביאליק - אבא הלל - ארלוזורוב - שאול המלך - יהודית - קרליבך - אלנבי - אליפלט

ראו גם
תחנת הרכבת פתח תקווה סגולה

קישורים חיצוניים




הערות שוליים

פתח תקווה קריית אריה
פתח תקווה קריית אריה
קטגוריה:פתח תקווה: מבנים
קטגוריה:ישראל: תחנות רכבת לפי עיר